NA MANHATTANU POSTOJE
DVA DETEKTIVSKA ODJELA KOJA SE BAVE UMORSTVIMA:
ODJEL SJEVER I ODJEL JUG.
ISTRAŽUJU NAJOKRUTNIJE I NAJTEŽE SLUČAJEVE UBOJSTAVA.
OVO SU NJIHOVE PRIČE.
12. STUDENOGA 2016.
Joey je te subotnje večeri izašao, ali nije mi rekao kamo ide.
Imao je 26 godina. Bio je odrasla osoba.
Upoznao sam Joeyja na prvoj godini na Hofstri.
Nas dvojica bili smo kao braća.
Na prvu je bio vrlo tih,
no opustio bi se kad biste ga bolje upoznali.
Svi su ga voljeli.
Te subotnje večeri planirali smo ići na tulum.
No u posljednji tren zvao me da idemo u grad,
u klub Gilded Lily s grupicom prijatelja.
Malo smo se posvađali pa je svatko otišao svojim putem.
U nedjelju rano ujutro poslala sam Joeyju poruku.
Znala sam da spava i da mi neće tako brzo odgovoriti.
U podne me je Lisa upitala: „Jesi li se čuo s Joeyjem?”
Rekao sam da nisam. Onda sam ga nazvao, ali nije se javio.
Između 12 i 13 sati zvao sam ga valjda šest puta.
Birao sam svoj tim za fantasy football, a on mi je s tim uvijek pomagao.
No nije mi se javio.
Pomislio sam da je prespavao kod svojeg prijatelja Maxa.
Čuo sam se s Patom telefonom. Naravno, bio je jako uznemiren.
Ali rekao sam: „Momci sretnu djevojke u klubu.
Iako se ne poznaju, često odu nekamo zajedno tulumariti.
To je sasvim normalno.”
Nisam se previše uzrujavao.
No kako je već bilo rano poslijepodne, a još nismo znali gdje je Joey,
i ja sam se polako počeo brinuti.
Kako je dan odmicao, nadali smo se da će nam se javiti.
Čekali smo, ali…
To se nije dogodilo.
Naš je posao pobrinuti se da noću mirno spavate.
Važno je da obitelj žrtve sazna tko je ubojica.
ODJEL SJEVER ODJEL JUG
Najvažnije je pokazati suosjećanje prema žrtvama.
Oduvijek volim zaviriti iza kulisa i saznati što se uistinu dogodilo.
Cilj vam je saznati istinu.
To je posao detektiva.
Želite pomagati ljudima.
A ako radite za njujoršku policiju…
na pravom ste mjestu.
ISTRAGE UMORSTAVA: NEW YORK
14. STUDENOGA 2016. 9.00
Radio sam kao detektiv u Istražnom odjelu 17. postaje.
Dana 14. studenoga 2016.
nazvali su nas s prijemnog pulta u prizemlju.
U postaju je stigao otac
čiji je sin otišao u grad na tulum i otad mu se nije javljao.
Detektiv Yeoman Castro i ja bili smo u uredu,
Policajac u odori doveo je dva gospodina,
Pata Comunalea i njegova brata Joea Comunalea.
Vidjelo se da su uzrujani.
Prema izrazima lica dalo se zaključiti da su obojica vrlo zabrinuti.
Pat nam je rekao da njegova sina Joeyja nema već 16 sati.
Više ga je puta zvao, ali nikako ga nije mogao dobiti.
Zanimalo me je li se već događalo da mu se sin ne javlja.
Pat je rekao da se redovito čuje sa sinom.
Pomislio sam: „Ovo je Manhattan.
Klinci ovamo dolaze tulumariti.
Prespavaju kod nekoga ili u hotelima.
Neki se napiju i onesvijeste na ulici.
Naći ćemo ga.”
Yeoman i ja podijelili smo se.
Yeoman je razgovarao s Patom, a ja sam pretraživao podatke na računalu.
Joeyjevo ime, datum rođenja, moguće varijacije, neidentificirane osobe…
Nije evidentiran ni u bolnicama ni u zatvorima.
Naprosto je nestao.
Rekao sam detektivu Castru da me noć prije nazvao Joeyjev prijatelj.
Rekao je: „Znam da tražite Joeyja. Mobitel mu je kod mene.”
JOEYJEV OTAC
Pitao sam ga odakle mu.
Ispričao mi je što se dogodilo prethodne noći.
Otišli su u grad,
u klub Gilded Lily za koji dotad nisam čuo.
To je noćni klub.
Kad su odlazili iz kluba,
Joey je razgovarao s tri djevojke.
U tom trenutku posudio je prijatelju svoj mobitel
da nazove svoju curu i pita gdje je.
Za to vrijeme prišla su im dvojica muškaraca
i upitala ih žele li ići na drugi tulum.
Došla su dva taksija.
Prijatelj je rekao Joeyju: „Mobitel ti je kod mene.”
Joey mu je rekao: „Vrati mi ga sutra.”
Svi su ušli u taksi i otišli na tulum.
Tad ga je posljednji put vidio.
Nakon razgovora s Patom
otvorio sam Instagram i ušao na profil kluba Gilded Lily.
Pregledavao sam stotine slika na kojima su bili označeni ljudi
i među njima tražio Joeyja.
JOEYJEV NAJBOLJI PRIJATELJ
Pokušavao sam naći bilo kakav trag.
Na jednoj slici bile su tri djevojke s tipom kojeg poznajem.
Nazvao sam ga.
Rekao je da je Joey sinoć bio s tim djevojkama.
I dao mi je Jennin broj.
Poslao sam joj poruku: „Kamo je Joey otišao sinoć?
Znaš li gdje je? Je li s tobom?”
Rekla je: „Ne. Bili smo na tulumu.”
Nekoliko sati kasnije Joey i tip po imenu Larry
otpratili su djevojke na taksi i pozdravili se s njima.
Pat mi je dao ime i telefonski broj
posljednje osobe koju je Jenna vidjela s Joeyjem.
Bio je to Larry Dilione.
Nazvao sam Larryja
i rekao mu da tražimo Joeyja Comunalea, s kojim je otišao na tulum nakon izlaska.
Rekao je da su se našli ispred kluba
i da je pozvao njega i ekipu na tulum nekog bogataša u Upper East Sideu,
u stan u zgradi Grand Sutton.
Larry je rekao da je Joeyja posljednji put vidio
kad je izašao iz zgrade da bi otpratio Jennu i prijateljice
na taksi prema New Jerseyju.
To je bilo oko 6.30 ujutro.
I sjeća se da se sâm vratio u zgradu.
Zatim sam nazvao Jennu.
Jenna je opisala kako je izgledao tulum u stanu 4C
koji je organizirao James Rackover.
Kad je s ekipom stigla na tulum,
Jenna je ušla u stan u kojem je bio muškarac.
Zvao se James Rackover i bio je gol do pojasa.
DETEKTIV ZA UMORSTVA
Prema Jenninim riječima James cijele večeri nije odjenuo majicu.
Rekla je da je tvrdio da je striper
i htio joj je zaplesati u krilu.
Srećom, jedna je djevojka sve snimila.
Na snimci se vidi kako James, bez majice, pleše nekoj djevojci u krilu
i natječe se s Larryjem Dilioneom.
Jenna je rekla da je Larry Dilione imao džepni nož
s kojega je šmrkao kokain.
Primijetila je i da je Joey miran,
no izgledao je jako pijano.
Pio je viski i pivo u velikim količinama,
no te večeri nije se sukobio ni s kim u stanu.
Jenna se sjeća da je nakon tuluma ušla u taksi.
Okrenula se da mahne momcima
te vidjela Larryja i Joeyja kako se pozdravljaju.
Pretpostavila je da je Joey otišao kući ili se vratio na tulum.
Jenna nam je objasnila što se događalo na tulumu,
ali nije odgovorila na ključno pitanje.
Gdje je Joey?
DVA SATA NAKON PRIJAVE JOEYJEVA NESTANKA
Pat je bio zabrinut.
I ja imam sinove.
Zato sam predložio da se odvezemo do te zgrade.
Detektiv Castro bio je temeljit.
Ozbiljno je shvatio situaciju i htio utvrditi što se dogodilo.
Znao je da nešto ne štima.
Njegovim patrolnim vozilom odvezli smo se do Grand Suttona.
Stanovi u zgradi Grand Sutton nalaze se na Istočnoj 59. ulici.
Za one koji ne znaju, to se područje zove Sutton Place.
Ondje ne žive bogati.
Ondje žive nezamislivo bogati.
U 11 sati stigli smo pred Grand Sutton.
Imali smo osjećaj kao da ulazimo u hotel.
Na ulazu nas je dočekao portir.
Krenuli smo prema stanu 4C u kojem živi James Rackover.
Pokucali smo. Otvorila nam je čistačica.
James nije bio ondje.
Rekao sam joj: „Sinoć je ovdje bio tulum.
Mladić je nestao. Smijem li ući i malo pogledati?”
Odmah me pustila u stan.
Stan nije baš velik.
Kad smo ušli, sve je bilo vrlo čisto.
Nismo primijetili ništa sumnjivo.
Nismo našli Joeyja i izašli smo iz stana.
Nazvao sam Jamesa Rackovera.
Tvrdio je da ne poznaje Joeyja Comunalea.
„Ne znam tko je on.
Došao je na tulum s Larryjem
te mojim i Larryjevim prijateljem po imenu Max Gemma.
S njima su bile i tri djevojke koje je upoznao u klubu Gilded Lily.”
Tvrdio je da zna samo da je Joey izašao iz zgrade s Larryjem
i da se više nije vratio.
Max Gemma potvrdio nam je da je bio na tom tulumu,
ali mu se počelo spavati pa je zaspao na kauču.
Kad se probudio, nije bilo ni Joeyja ni ostalih.
I onda je otišao kući.
Vratio sam se u predvorje kako bih pregledao nadzorne snimke
iz Grand Suttona.
Tražio sam bilo kakav dokaz ili trag o tome gdje bi Joey mogao biti.
Detektiv bi me povremeno pozvao i pitao:
„Je li to Joey?”
Dok smo gledali snimku, Pat je rekao: „Evo Joeyja.”
Na snimci se vidi kako ekipa oko 4.30. stiže pred zgradu.
Ušli su u Grand Sutton i otišli na četvrti kat.
A zatim, oko 6.30,
vide se Joey Comunale, Larry Dilione i tri djevojke.
Spustili su se dizalom.
Vanjska kamera snimila je ekipu kako izlazi i hoda do ruba pločnika.
Odlično.
Ako Joey skrene lijevo ili desno,
znat ćemo koje snimke iz susjedstva trebamo pregledati.
No zatim se vidi kako se Larry Dilione vraća u zgradu,
a s njim je i Joey.
Pomislio sam: „Samo malo. Rekao je da se Joey nije vratio.”
U tom trenutku shvatio sam da nešto ne štima.
Rekao sam bratu:
„Joey odande nije izašao živ.”
Ne znam zašto.
Oprostite.
Ali imao sam takav osjećaj.
Joseph je bio moj prvi sin.
I uvijek je bio divno dijete.
Odlično smo se slagali jer smo oboje voljeli sport.
Ja sam obožavao hokej.
Odveo sam ga na prvu utakmicu i jako mu se svidjelo.
S pet godina počeo je klizati, a s osam profesionalno igrati hokej.
Svake smo godine išli smo na utakmice New York Giantsa,
Rangersa i Yankeesa.
Sport nas je uvijek povezivao.
Joey je obožavao našu talijansku kuhinju.
I kad se odselio od nas, dolazio je na večere.
JOEYJEVA MAJKA
Obožavao je sport, ali često je uključivao kulinarske emisije
kako bi otkrio nova ukusna jela koja bih mu mogla pripremiti.
Joey je završio poslovnu ekonomiju.
Joey i njegovi prijatelji imali su sreće.
Bio sam vlasnik tvrtke za sigurnosne usluge.
Oni bi vam rekli da je Joey bio direktor ljudskih resursa.
Svima je osigurao posao u mojoj tvrtki kako bi negdje započeli karijeru.
Često je dovodio djevojke kući da vidi hoće li mi se neka svidjeti.
Nadao sam se da će onda jednu i oženiti.
No govorio mi je: „Tata, ženim se tek nakon 35.”
Njegovi prijatelji znali su mi reći da im je Joey najbolji prijatelj.
Pitao sam se:
„Kako netko može imati 40 najboljih prijatelja?”
Ali znate kako se kaže.
Čovjeka ne sudite prema tome koliko ima novca…
već koliko ima prijatelja.
On ih je imao puno.
Puno.
Pat se jako uzrujao.
Zato sam zaustavio snimku
i zamolio njegova brata Josepha da ga odvede natrag u postaju
te da me pričekaju.
Kad detektivi uvide da nešto nije u redu,
zovu Odjel za umorstva.
Slučaj je dodijeljen detektivu Castru iz Istražnog odjela 17. postaje
i meni, detektivu Odjela za umorstva.
Ali bilo nas je još.
Svi detektivi iz ta dva odjela surađivali su i istraživali slučaj.
17. POSTAJA
Nazvao me Yeoman.
Rekao je: „Mary, dođi ovamo i pomozi mi.”
Otišao sam do zgrade.
Bile su dvije mogućnosti.
Joey je i dalje u zgradi ili je otišao odande.
Zato smo morali sve temeljito pretražiti.
Otišao sam k upravitelju zgrade: „Idemo na krov. Odande ćemo krenuti.”
Otišli smo gore i izašli iz dizala.
No ja se bojim visina.
Krajičkom oka spazio sam Most Eda Kocha u 59. ulici.
Nisam htio gledati dolje
da ne vidim koliko sam ustvari visoko.
Kad sam se uvjerio da Joey nije na krovu,
počeli smo pretraživati kat po kat.
Pregledali smo 36 katova, podrum i cijelo dvorište.
Nadao sam se da ću naći Joeyja i reći mu: „Hajde, probudi se. Idi kući.”
Ali to se nije dogodilo.
Otišao sam do garaže i upitao čuvara:
„Parkira li ovdje James Rackover iz stana 4C?”
Odgovorio je: „Da. Vozi veliki, crni Mercedes.”
Pokazao sam parkirani auto i rekao mi je da je to taj.
Bio je gotovo savršeno čist.
Doduše, bio je malo prašnjav i primijetio sam tragove zemlje.
Dok sam ga pregledavao,
primijetio sam smeđe mrlje od otisaka prstiju na prtljažniku.
Pomislio sam…
Nešto mi je tu bilo sumnjivo
i odlučili smo zadržati auto dok sve ne razjasnimo.
No čuvar parkirališta rekao je da James Rackover nije vlasnik tog auta.
Vlasnik je gospodin iz stana 32B, Jeffrey Rackover.
Ime Jeffrey Rackover bilo mi je poznato.
Vidio sam ga na plakatu na izlazu iz tunela Midtown prema Queensu.
Prodavao je nakit Opri.
Pomogao je Trumpu da odabere prsten za Melaniju.
Bio je poznat kao draguljar slavnih.
Bit ću iskren.
Svi su govorili: „Aha, Jeffrey Rackover. On je poznati draguljar.”
Ja nisam čuo za njega.
Iskreno, nemam baš love za tako skup nakit.
Portir Eduardo Souza rekao nam je da je James Rackover
sin Jeffreyja Rackovera za kojeg on nije znao
i da je u posljednjih nekoliko godina uspostavio kontakt s ocem.
James je počeo dolaziti u zgradu s Jeffreyjem negdje 2014.
PORTIR
I sve je češće bio ovdje.
Nakon otprilike dvije godine Jeffrey je počeo tražiti stan za Jamesa.
Na recepciji se raspitivao ima li slobodnih stanova u zgradi.
A onda se James službeno uselio.
Tad smo doznali da je James Jeffreyjev izgubljeni sin.
Kasnih '80-ih ili ranih '90-ih bio je u vezi s jednom ženom
s kojom je navodno dobio sina.
I on mu se odjednom pojavio na vratima.
Meni je to bilo čudno.
Ali portiri ne žele zabadati nos u privatne živote stanara.
Kad se James uselio u stan 4C, počeo je sve češće organizirati tulume.
Pregledavali smo sate i sate snimki u nadi da ćemo na nekoj vidjeti Joeyja.
Dok smo pregledavali nadzorne snimke,
portir Eduardo Souza potapšao me po ramenu i rekao:
„Upravo je ušao James Rackover.”
Digao sam pogled i uočio ga.
U prolazu nam je dobacio: „Sretno s traženjem snimke.”
I produžio je dalje.
Ostao sam zatečen. Koji vrag?
Pogledao sam detektiva Castra: „Koji kurac?”
I on je mene gledao. Nije mu ništa bilo jasno.
Šokirao sam se koliko je bahato zvučao.
Šepurio se i djelovao arogantnije nego inače.
Tad mi je portir rekao: „James me jučer nazvao.”
Prethodne noći James me nazvao
i pitao koliko dugo nadzorne kamere snimaju.
Pitanje mi je bilo neobično i htio sam znati zašto ga to zanima.
Rekao mi je da se posvađao s djevojkom.
Sumnja da mu je nešto ukrala pa želi pogledati snimke.
Rekao sam mu da kamere snimaju 24 sata, a nakon toga mijenjamo vrpcu.
Mislim da je on to protumačio kao da se sve presnimava na istu vrpcu.
Ali snimke ne brišemo.
Samo zamijenimo vrpcu, a snimka se od tog dana čuva.
On je pretpostavljao da snimke od prethodna 24 sata nema,
a mi smo je ustvari imali.
Zato nam je bio vrlo sumnjiv.
12 SATI NAKON PRIJAVE JOEYJEVA NESTANKA
Zazvonio mi je telefon. Nazvao me detektiv Castro.
Rekao mi je: „Donesite mi Joeyjevu odjeću.
Dovest ćemo pse da probaju nanjušiti kamo je Joey otišao.”
Otišao sam u Joeyjev stan.
Uzeo sam njegov ručnik i odjeću.
Sjećam se da sam tad još gajio nadu
da se nije dogodilo ono najgore.
Dali su mi zadatak da pretražim garažu u Grand Suttonu.
Stavio sam psu ogrlicu. Digao je uši i krenuli smo u potragu.
Pas je otišao otraga i bacio se na posao.
Znam kako se ponaša dok radi. Maše repom.
A kad počne mahati sve brže, znam da je nešto nanjušio.
Došao je do crnog Mercedesa.
Odmah je počeo njušiti prtljažnik.
A onda je glasno zalajao…
Nešto je otkrio.
Nanjušio je tijelo u raspadu, krv
ili nešto što je upućivalo na tijelo u raspadu.
No trebali smo nalog da bismo pregledali vozilo
i provjerili jesu li u prtljažniku dokazi ili tijelo.
Nakon garaže detektivi su tražili da pas pretraži i stanove.
Otišao sam s njim na četvrti kat. Rekao sam mu: „Traži.”
U hodniku je skrenuo lijevo i dao mi do znanja da nešto osjeti.
Počeo je grebati po vratima stana 4C.
A onda je vrata otvorio James Rackover.
Vikao je: „Odjebite, drotovi smrdljivi. Ne možete tek tako… Gdje vam je nalog?
Odjebite odavde.”
Pitao sam se: „Kakav je ovo seronja?”
Kad su mi rekli da je pas nešto otkrio,
znao sam da je nanjušio krv i da se ondje nešto dogodilo.
Za to vrijeme, moji kolege iz Istražnog odjela 17. postaje
pretraživali su smeće iz svakog stana.
Vrećice smo dali psu da ih ponjuši
i pokaže nam koje prvo trebamo pretražiti.
Pas je počeo njušiti vrećicu koju još nismo otvorili.
U toj vrećici nalazio se pokrivač
s imenom Jamesa Rackovera.
Forenzičari su pronašli papirnate i obične ručnike natopljene krvlju.
Otvorili su i drugu vrećicu.
U njoj smo našli krvavu odjeću u kojoj su Joeyja snimile nadzorne kamere.
Našli smo i njegov zlatni lanac, bankovnu karticu i osobnu iskaznicu.
Kad nađete takve dokaze,
morate zatražiti nalog za pretres i vratiti se u stan s forenzičarima.
17 SATI NAKON PRIJAVE JOEYJEVA NESTANKA
Yeoman je otišao po nalog za pretres,
a ja sam se vratio u ured i tražio podatke o Jamesu Rackoveru,
Lawrenceu Dilioneu i Maxu Gemmi na računalu.
Otkrili smo da Max Gemma potječe iz vrlo imućne obitelji.
Otac mu je bio gradonačelnik Oceanporta u New Jerseyju.
On i Larry Dilione žive u istom stanu.
Larry Dilione, baš kao i Max Gemma,
potječe iz dobrostojeće obitelji iz New Jerseyja.
Imali su rasne konje.
Kružile su priče da se katkad znao potući.
No osim toga nije zabilježeno da je počinio teža kaznena djela.
Istražili smo i Jamesa Rackovera te otkrili da se zapravo tako ne zove.
Zove se James Beaudouin.
Ne potječe se iz New Yorka, nego iz Floride.
U Floridi je više puta uhićen,
a ondje je zbog krađe proveo godinu i pol dana u zatvoru.
Otkrili smo i da je pušten uz jamčevinu,
a zatim je otišao iz Floride i preselio se u New York.
Nakon što smo dodatno istražili podrijetlo Jamesa Rackovera,
koji je očito promijenio ime,
otkrili smo da Jeffrey Rackover nije njegov biološki otac.
Jeffrey Rackover podnio je zahtjev da James Rackover uzme njegovo prezime.
Jeffrey je upoznao Jamesa u teretani blizu naše zgrade.
Sprijateljili su se.
Prvih nekoliko tjedana predstavljao ga je kao prijatelja,
zatim kao nećaka, a onda kao sina.
Iskreno, odnos Jeffreyja i Jamesa nije nam bio sasvim jasan.
Govorilo se da je James Jeffreyjev sin za kojega on nije znao
i da su nakon dugog niza godina uspostavili kontakt,
no to nije istina.
Svi smo se zbilja pitali:
„U kakvom su oni zapravo odnosu?”
Nisu uopće djelovali kao otac i sin.
Ponašali su se kao da su…
Gledajte, volim svog oca, ali nikad ne bih bio toliko prisan s njim.
Cijela Jamesova priča bila je vrlo sumnjiva.
James nije imao gotovo ništa.
Radio je težak posao u Floridi.
U relativno kratkom vremenu postao je James Rackover.
Živio je u otmjenoj zgradi, vozio bijesni auto,
išao u skupe klubove i restorane…
Sigurno se nije htio odreći života na visokoj nozi.
Drugi su imali obitelji od kojih će naslijediti novac,
ali James je mogao sve izgubiti.
Zato je bio spreman na sve
kako bi zadržao takav život i status.
19 SATI NAKON PRIJAVE JOEYJEVA NESTANKA
Dok smo čekali nalog za pretres, pogledali smo snimku iz garaže.
Vidjeli smo da je James te nedjelje, dan nakon tuluma, izašao oko 21.45.
Odvezao se autom Jeffreyja Rackovera.
Dok smo provjeravali Jamesa,
utvrdili smo da mu je vozačka dozvola privremeno oduzeta.
To nam je omogućilo da ga uhitimo zbog vožnje bez vozačke dozvole.
James, zašto ste ga ubili?
Što se dogodilo, James?
No nažalost, čim smo ga uhitili,
iskoristio je pravo na odvjetnika i nismo smjeli razgovarati s njim.
Tad smo izgubili zadnju nadu da će nam reći gdje se nalazi Joey.
14. STUDENOGA 2016. 24 SATA NAKON PRIJAVE NESTANKA
U utorak, 15. studenoga, dobili smo nalog za pretres stana 4C.
Došli su forenzičari.
Kada su ušli u stan, počeli su prskati površine luminolom.
Pod odgovarajućim svjetlom tako se vide tragovi krvi.
Poprskali su kupaonicu i cijela je zasvijetlila.
Zidovi, kada i pod bili su puni tragova krvi.
Sve je upućivalo na to da je netko čistio velike količine krvi.
Isto su napravili i u dnevnoj sobi. Luminolom su poprskali kauč i pod.
I ondje su našli tragove krvi.
Dali su analizirati uzorke kako bi se utvrdilo o čijoj je krvi riječ.
Forenzičari su uzeli oprane i čiste noževe iz perilice posuđa.
Te kuhinjske noževe zatim su odnijeli u laboratorij
kako bi ih analizirali i provjerili je li krv ušla u dršku.
S obzirom na dokaze pronađene u smeću
i dokaze pronađene na mjestu zločina,
mogli smo zaključiti da se Joeyju dogodilo nešto loše
i da je vjerojatno mrtav.
Nismo se više nadali da je živ.
S obzirom na dokaze koje smo dotad pronašli
i budući da je James šutio,
a Max Gemma nije znao gdje bi Joey mogao biti
jer je tvrdio da je zaspao na kauču,
odlučili smo se usredotočiti na Larryja Dilionea.
James je već u pritvoru.
Nadali smo se da će Larry iskoristiti priliku
i prvi progovoriti o tome što se dogodilo jer ne zna što nam je rekao James.
I došao je.
Kad je Larry došao u postaju,
rekli smo mu da nam objasni zašto u stanu ima toliko tragova krvi.
No držao se svoje stare priče i tvrdio da ne zna gdje je Joey.
Možete osobu optuživati da je kriva,
ali možete joj i reći da druga osoba snosi veću krivnju
te tako pokušati izvući informacije.
Ali Larry nije htio odgovarati na takva pitanja.
Zato smo pokušali igrati na kartu empatije.
Rekli smo da se Joeyjeva obitelj brine i da žele da se Joey vrati kući.
Pitali smo ga: „Što da je to netko vaš?”
Kad je Larry to čuo,
odlučio nam je pomoći da dođemo do Joeyja.
Nije nam htio reći kako se incident dogodio.
Dao nam je lokaciju iza cvjećarnice
u Oceanportu u New Jerseyju gdje je nekoć živio.
Rekao je odemo onamo.
Vozili smo u koloni pod rotirkama.
Jurili smo do te lokacije brzinom od 130 – 140 km/h.
Došli smo do cvjećarnice.
Otišli smo na čistinu iza cvjećarnice
jer nam je Larry rekao da bi se ondje mogao nalaziti Joey.
Prišli smo bliže.
Forenzičari su polako počeli kopati.
Prvo sam ugledao
šaku.
Zapravo, polovinu šake.
Virila je iz zemlje kao u filmovima.
Forenzičari su nastavili kopati.
Onda smo ugledali Joeyjevo lice i prsa.
Na tijelu su se vidjeli tragovi paljenja.
Očito su ga pokušali zapaliti.
Nismo spavali danima.
Bili smo iscrpljeni, ali imali smo važnu dužnost,
javiti roditeljima da ne doznaju od drugih.
Detektiv Chen i ja ušli smo u auto.
Iz Oceanporta u New Jerseyju vozili smo do Stamforda u Connecticutu
kako bismo Patu Comunaleu javili
da smo pronašli Joeyja.
U autu nismo progovorili ni riječ.
Unatoč emocijama morate se usredotočiti na posao.
Morate ostati pribrani
i odraditi što trebate.
Sjedili smo ovdje i…
Čuo sam vrata auta.
Znao sam zašto dolaze.
Ušli smo u kuću. Sišla je Lisa.
Gledali su nas i pozorno slušali svaku riječ.
Dvojica detektiva rekli su nam
da su ga našli.
Ostvarila nam se najgora noćna mora.
Nikad nisam vidio da netko pati koliko su patili ti roditelji.
Mahni tati.
Nikome ne biste poželjeli takvu bol.
Joe!
-Je li ti bilo lijepo? -Bravo!
Bilo je…
Već sam znao da nije živ, ali tada je počelo novo poglavlje.
Htjeli smo pravdu za Joeyja.
Samo sam htio da ti gadovi dobiju zasluženu kaznu.
16. STUDENOGA 2016. TRI DANA NAKON JOEYJEVA UBOJSTVA
Tijekom obdukcije mrtvozornik u New Jerseyju utvrdio je
da je Joey Comunale imao 14 ubodnih rana od kojih je neke zadobio nakon smrti.
Imao je slomljene kosti,
modrice na rukama i veliku porezotinu na ramenu.
Pretpostavljamo da su ga pokušali raskomadati.
Na tijelu su se vidjeli i tragovi paljenja.
Ne mogu ni pojmiti zašto bi to netko napravio.
Bilo je to nehumano i podlo.
Gnusno je i pomisliti da su se prema ljudskom biću odnosili
kao prema smeću.
Nakon što su analizirani kuhinjski noževi koji su pronađeni u perilici posuđa,
utvrđeno je da je u drškama Joeyjeva krv.
Također je utvrđeno da je krv u stanu Joeyjeva.
Našli smo oružje,
a obdukcijski nalaz podudarao se s dokazima iz stana.
Na temelju toga mogli smo zaključiti kako je Joey ubijen.
No ključno je pitanje bilo kako su ga iznijeli iz zgrade.
Pregledali smo brojne nadzorne snimke, ali ništa nismo uočili.
No nikako nismo mogli doći do snimke snimljene kamerom u susjednoj zgradi
koja je igrom slučaja bila oštećena.
Kad smo napokon došli do nje,
dobili smo odgovor na velik dio našeg pitanja.
Pregledavali smo snimku i na njoj uočili Jamesa Rackovera
kako parkira crni Mercedes ispred Grand Suttona.
Rackover je uzeo kolica za prtljagu.
Zatim je izašao iz kadra.
Kad se ponovno pojavio, na kolicima je vozio veliku torbu
koju je potom stavio u prtljažnik crnog Mercedesa.
Prozor stana 4C gleda na 59. ulicu
i pročelje Grand Suttona.
NOVA NADZORNA SNIMKA
Kad sam to shvatio, rekao sam Yeomanu: „Jebote!
Pa oni su…
Izgurali su ga kroz prozor.”
Nisu htjeli biti sumnjivi.
Zato ga nisu iznijeli kroz predvorje i jedini izlaz.
Na snimci se vidi da surađuju u svemu.
Zajedno su odlučili da će odnijeti tijelo i sakriti ga.
10. SVIBNJA 2017.
Jeste li krivi?
-Što se dogodilo u stanu? -I te noći?
Što se dogodilo te noći? Jeste li krivi?
-Jeste li ga ubili? -Jeste li ga uboli?
Larry i James uhićeni su 10. svibnja zbog ubojstva drugog stupnja,
ometanja istrage i skrivanja trupla.
James je već bio u pritvoru zbog vožnje bez vozačke,
a Jeffrey nije platio jamčevinu za njega.
Mislim da je uvidio da je pogriješio
kad se počeo družiti sa „sinom” za kojeg se ispostavilo da je ubojica.
U to vrijeme nismo imali razloga smatrati da je Max Gemma umiješan u ubojstvo.
Larry je u svojim iskazima tvrdio da Max nije ništa skrivio.
Uhićen je zbog ometanja istrage.
Na kraju smo zaključili da je i on ometao policiju…
BIVŠI DRŽAVNI TUŽITELJ
…u traženju dokaza,
ali ni iskusniji odvjetnici ni ja nismo mogli sa sigurnošću dokazati
da je Max sudjelovao u ubojstvu.
Nakon što su podignute optužnice za ubojstvo,
optuženici su se počeli međusobno okrivljavati.
Još smo morali utvrditi tko je Joeyja izbo nožem.
Usto smo morali otkriti što je točno napravio James, a što Larry.
Jedan neodlučni porotnik dovoljan je da se optuženici izvuku.
Dok je James čekao suđenje,
iz zatvora je zvao prijatelja, a mi smo poslušali te pozive.
Govorio mu je da je siguran da će se izvući.
Suđenje počinje u rujnu. U listopadu bih trebao biti doma.
Bit ću faca, stari. Kad izađem na ulicu, ekipa će govoriti:
„Tip se majstorski izvukao. I evo ga, sad je kod kuće. Čovječe!”
Da, sto posto.
Bio je uvjeren da će ga osloboditi optužbi,
da će izaći na slobodu i da će sve biti u redu.
Na kraju istrage i uoči suđenja
uspjeli smo pronaći jednog svjedoka.
Zove se Louie Ruggiero.
Bio je prijatelj Jamesa Rackovera.
Na dan kad smo pretraživali zgradu,
Louie tvrdi da mu je u teretani prišao James.
Rekao mu je da mu mora nešto ispričati.
Louis nam je rekao što mu je James ispričao.
Na dan ubojstva, dok su sjedili u stanu,
Larry se posvađao s nekim.
S Joeyjem.
Larry se jako uzrujao. Udario je Joeyja i oborio ga na tlo.
Joey se onesvijestio.
James je zatim rekao: „Ja se ne vraćam u zatvor.”
Otišao je u kuhinju po nož
i nasmrt izbo Joeyja.
James je Louieju zapravo priznao da je ubio Joeyja.
Također je rekao da je, dok je Joeyjevo tijelo još bilo u stanu,
naručio palačinke i pojeo ih kao da se ništa nije dogodilo.
Tijela su se zatim riješili u New Jerseyju.
Dokazi upućuju na to da je postojala namjera.
Joey je ubijen. Nije važno tko je od njih dvojice što napravio.
Za nečiju smrt mogu biti odgovorne dvije osobe.
Na kraju se najprije sudilo Jamesu.
18. LISTOPADA 2018. DVIJE GODINE NAKON JOEYJEVA UBOJSTVA
Jamesu Rackoveru sudilo se na sudovima na Manhattanu.
Pat je dolazio svaki dan.
U sudnicu bi doveo cijelu obitelj i prijatelje.
Dolazili bi kolege iz bratstva, prijatelji iz susjedstva, kolege s posla…
Svi smo dolazili zbog Joeyja.
Mnogo nam je ljudi došlo dati podršku.
Jamesa Rackovera nije podržao nitko.
To vam sve govori.
Porota je Jamesa proglasila krivim za ubojstvo drugog stupnja,
ubojstvo s nakanom.
Sjećam se da sam morao obuzdati Pata.
Poručnik i ja držali smo mu ruke jer je naprosto poludio…
Bio je presretan što je sve napokon gotovo i što će počinitelji odgovarati za zločin.
I ja sam bio jako sretan zbog njega i obitelji.
Kad sam vidio Jamesa, samo sam pomislio: „Nadam se da tvoje muke tek počinju.”
Jer znam da će moje
mnogo dulje trajati.
James Rackover osuđen je na 28 godina zatvora.
Kaznu još služi.
-G. Comunale, odmaknite se. -Dobro.
Bili smo zadovoljni ishodom. Samo smo htjeli da sve napokon završi.
Hvala tužitelju na Manhattanu na sjajno obavljenom poslu.
Hvala policiji koja je radila 24 sata dnevno
i hvala svima na podršci.
Mojoj obitelji, prijateljima…
Pretpostavljam da je Larry bio svjestan da će vjerojatno biti proglašen krivim.
Larry je odlučio priznati krivnju kako bi izbjegao suđenje.
Priznao je krivnju za ubojstvo drugog stupnja
i dobio 23 godine zatvora.
U veljači 2019. Max Gemma izjasnio se krivim za ometanje istrage
i osuđen je na šest mjeseci zatvora.
U svim novinama pisalo se da je odlično prošao.
I ja se slažem. Ne znam zašto se izvukao…
Ne znam, ali…
On mora živjeti s tim.
Mislim da Max Gemma dobro zna što se dogodilo u tom stanu.
Svaki detektiv ima najvažniji slučaj u karijeri.
Već 19 godina radim u policiji
i ovo je bio moj najvažniji slučaj dosad.
Saznao sam mnogo o Joeyju.
Obitelj i prijatelji silno su ga voljeli.
Patu Joey i dalje nedostaje kao prvoga dana.
A također,
ljubav koju osjeća prema Joeyju jako mi je dobro poznata.
Kad govori o Joeyju
i svojoj kćeri,
vidim da mu znače najviše na svijetu, baš kao i meni moja djeca.
Mislimo na njega svaki dan.
I, jednostavno,
želimo ga se s ljubavlju sjećati.
Zato stalno govorim unuku: „Ovo je ujak Joey.”
Njegovi prijatelji dali su si tetovirati broj devet.
To je bio njegov broj.
Ironično, stalno sam mu govorio:
„Platit ću ti faks pod dva uvjeta.
Moraš diplomirati za četiri godine i nikad se ne smiješ tetovirati.”
Na kraju sam se ja dao tetovirati.
Htio sam da svaki dan bude sa mnom.
Ovako i jest.
Zazvonio je telefon.
Jeff je pitao: „Je li Irene s tobom? Nema je od podne.”
Nikome ništa nije bilo jasno.
Gazdarica je nestala.
Sa svojih 82 godine Irene Silverman bila je iznimno bistra.
Voljela se družiti s ljudima. Postali bi joj poput obitelji.
Otkrili smo da se isprave Irene Silverman nalaze kod majke i sina.
Provjerili smo ih.
Zgrozili smo se kad smo vidjeli što piše.
Ne znamo gdje je. Nevini smo.
Dajte nam priliku da to dokažemo.
Nisu se ponašali kao majka i sin.
Držali su se za ruke.
Gledali su se u oči.
Molim?
Razgovarala sam sa sinom.
Nisam se ni snašla i uhvatio me za vrat.
Osjetila sam kako mu srce lupa.
Rekao mi je: „Sad ste moji taoci.”
Mislite da me znate, ali varate se.
Prijevod titlova: Martina Grujić .